နယ်ကနေလှူချင်ပါတယ်၊ ဘဏ်ကနေငွေလွှဲလိုက်ပါ့မယ်။ သွားရောက်ထုတ်ယူနိုင်မည်ဆိုပါက အနီးဆုံး(သွားထုတ်ယူနိုင်မည့်)မွေး/ရေဘဏ်တစ်ခုကိုပြောပါ၊ထုတ်ယူမည့်သူ နာမည်နှင့်မှတ်ပုံတင်ကို ဦးကြောင်လေးရဲ့ ပီအမ်ကိုပို့လိုက်ပါ။\nကိုကြောင်လေးရေ … အသေးစိတ်ကို အီးမေးလ်ကနေတဆင့် ပြန်ပို့ပေးပါမယ် ။ မန္တလေးက ဘဏ်ကို လွှဲပေးရမှာပါ ။ ရွှေတိုက်စိုးတယောက် မန္တလေးသွားရင်း ဝင်ထုတ်ခဲ့ပါလိမ့်မယ် … ။\nအင်မတန်မှကို လုပ်သင့်တဲ့ အလုပ်မို ့လို့တတ်အားသရွေ ့ကူညီပါမယ်။\nမန္တလေးဂေဇက် ကောင်းမှုပေါ့ဗျာ နော် မမအိတုံရေ…\nဟိုက်… အလှုခံပါတယ် ဆိုမှ … အနီတွေ က..ဘာကြောင့်လဲ ..?\nစာဖတ်ပြီးကတည်းက လှူဖို့ စဉ်းစားထားပါတယ်။ ဖုန်းတောင် ဆက်ကြည့်မလို့။ သူများတွေအခြေအနေကြည့်နေတာ။ အခု လက်ခံပြီဆိုရင်လဲ လှူချင်ပါတယ်။ နောက်မှဆို သဒ္ဓါတရားဆိုတာလဲ ပြောင်းသွားနိုင်တယ်လေ။ လှူစရာကလဲ ပျောက်သွားနိုင်တယ်။ နဲသည်များသည်မဟုတ် လက်ထဲရှိနေတုန်းလှူချင်ပါတယ်။\nကျနော်လည်း လှူချင်ပါတယ်ဗျာ။ အိတုန် ဖုံးနံပါတ်ကို ဆက်လို ့ရလားမသိဘူး။ ကျနော်က ဟွန်ဒီနဲ ့လွှဲရမှာဆိုတော့ သွားထုတ်ပေးမဲ့လူ လိုသေးလို ့ပါ။ 0973144421/ etone\nဖြစ်နိုင်မဖြစ်နိုင် အကြောင်းပြန်ပေးပါဗျာ။ wgdperth@gmail.com ကို ဖြစ်နိုင်ရင် ဂျီတော့မှာ အက်ထားစေချင်ပါတယ်။\nကိုဘုန်းကျော်ရေ ပါဝင်ကုသိုလ်ယူချင်တဲ့အတွက်တော့ သာဓုပါနော့ ။\nကျွန်မတို့ ဒီနေ့ ဘဏ်မှာ အကောင့်သွားဖွင့်ပါမယ် … လှူဒါန်းတဲ့ လူတွေလည်း ဘဏ်ကနေတဆင့် ငွေသွင်းပြီး လှူဒါန်းလို့ရပါတယ် ။ နိုင်ငံခြားငွေ လက်ခံလွှဲပြောင်းပေးတဲ့ ဘဏ်တွေကတဆင့် လှူဒါန်းမယ်ဆိုလျှင်လည်း အဆင်ပြေပါတယ် ။\nဘဏ်ကနေ လွှဲလို့အဆင်မပြေတော့မှ တခြားနည်း စဉ်းစားတာပေါ့ … ။ အီးမေးလ်ကိုလည်း မှတ်ထားပါတယ် ။\nနာရေးကူညီအသင်းမှာ သွားလှူဖို့စိတ်ကူးမိတာ ကြာပါပြီး တစ်ယောက်တည်း အားနဲ. မတတ်နိုင်လို.ပါ အခုလို. မန်းဂေဇက်က ရွာသားတွေနဲ. အတူစုပေါင်းလှူခွင်.ရတော.မယ်ဆိုတော. ဝမ်းသာမဆုံးပါခင်ဗျာ\nသကြီးမင်းခင်ဗျား-ရန်ကုန်၊ မန္တလေးနဲ့မြိုးအနှံ့ကတော့ သာဓုအနုမောဒနာ(၃)ကြိမ်းခေါ်လောက်တဲ့ မွန်မြတ်တဲ့ humanitarian ကိစ္စတွေမို့ နှစ်သစ်မှာ ပီတိတွေဝေမိပါတယ်။\nပြည်ပရောက် MG တွေရော ဘယ်လိုကဏ္ဍကပါသင့်မလဲ?\nပြည်ပက.. မြန်မာပြည်ထဲ ဟွန်ဒီနဲ့တုံမမတို့ဆီ တိုက်ရိုက်.. တဦးချင်းဆီလှူမှဖြစ်မယ်ထင်ပါတယ်..။\nသိတော်မူတဲ့အတိုင်း.. စီးပွားရေးပိတ်ဆို့မှုဥပဒေတွေနဲ့..တရားဝင်ငွေလွှဲငွေယူလုပ်လို့မရတော့.. အန်ဂျီအိုလိုဖန်ရေ့စ်လုပ်ပြီး ငွေစုဆောင်းလို့ခက်ပါတယ်..။\nကိုရင်ဘုန်းကျော်ကိုလည်း.. ဟွန်ဒီလမ်းကြောင်းနဲ့သာသွားမို့.. တိုက်တွန်းလိုပါတယ်..။\nမြန်မာပြည်ဖက်မှာလုပ်ပေးမဲ့သူတွေရှိနေရင်.. တဦးချင်းတိုက်ရိုက်သွားတာက.. ကြားစရိတ်အကုန်အကျအနည်းဆုံးနဲ့..အထိရောက်ဆုံးဖြစ်မယ်လို့ ထင်မိပါတယ်..။\nဟုတ်တယ် ကိုခိုင် ပေပယ်နဲ့ ၃၀ဝ ပို့တာ ဒီမှာလဲ၂ဝ ထပ်ပေါင်းပြီး ဆရာ့ဆီရောက်တော့ ၂၈ဝ ဖြစ်သွားတယ် (သူက၄ဝယူသွားတယ်)\nဆောင်ရွက်ခဈေးကြီးသလိုပဲ ဘတ် (မြန်လဲမြန်တယ် အဆင်လဲချောတော့ သုံးလို့တော့ကောင်းပါရဲ့)\nအရမ်းကို အားရစရာကောင်းတာကတော့ အမာခံ စာဖတ်ပရိတ်သတ်တွေပါ တတ်အားသရွှေ့ ကုသိုလ်ယူကြခြင်းပါပဲ ။ တစ်ချို့ကလည်း အလှူငွေပါဝင်ချင်လို့ မန်ဘာဝင်ပြီး ဆက်သွယ်ကြတယ် တချို့ကလည်း နယ်ကတဆင့် ဆက်သွယ်ကြတယ် …. ။ ဘယ်နေရာမှာ အလှူခံမလဲ လာပေးမယ်ဆိုတဲ့ စာဖတ်သူတွေလည်းရှိတယ် … ။\nဒီတော့ အားလုံးအဆင်ပြေအောင် ဒီနေ့ နေ့လည် ဘဏ်ကိုသွားပြီး မန္တလေးဂေဇက် နာမည်နဲ့ အကောင့်တစ်ခုဖွင့်ပါမယ် ။ လှူချင်တဲ့ လူတွေလည်း အချိန်မရွေးဘဏ်ထဲသွားထည့်လို့ရအောင် ရည်ရွယ်တာပါ ။ (ဘဏ်အကောင့်နံပါတ်ပြောပေးပါမယ် ) နည်းတာ များတာ အဓိက မဟုတ်ပဲ … ဘဏ်မှာ စာရင်းသွင်းပြီးလှူလျှင် ပိုပြီး စနစ်တကျ စာရင်းသွင်းထားနိုင်မယ် ထင်လို့ပါပဲ … ။\nအရမ်းကို ကြည်နူးမိပါတယ်ဗျာ.. မန်ဘာများရော မန်ဘာမဟုတ်တဲ့စာဖတ်သူများရော.. သဒ္ဒါတရားထက်သန်စွာဝိုင်းဝန်းလှူကြတာ အားရစရာကောင်းလိုက်တာ.. အခုလိုလှူကြတာ အထူးကျေးဇူးတင်ပါတယ်ခင်ဗျာ..\nမရမက လာရှာပြီးလှူတဲ့သူရော.. လာကတည်းက အလှူငွေကိုင်ပြီး လှူတဲ့သူတွေရော ကိုကြည့်ပြီး ကြည်နူးလွန်းလို. ရ ရက်နေ.က ရေနွေးသုံးအိုးကုန်သွားပါတယ်..\nအခုလို အလှူ.ရှင်တွေကို ရင်ထဲ၊အသဲထဲ၊အူထဲက (တစ်ကိုယ်လုံးထဲက) ကို လှိုက်လှိုက်လှဲလှဲကျေးဇူးတင်ပါတယ်ဗျာ..\nအခုလို စုပေါင်းအလှူလေးလုပ်ဖြစ်တာ အရမ်းကြည်နူးစရာကောင်းပါတယ် ..\nရွာသူားတွေကိုယ်တိုင်ကလည်း အားတက်သရော ပါဝင်လှူဒါန်းကြတာ တကယ့်ကို ကျေနပ်အားရစရာကောင်းပါတယ် …………\nတစ်ခုပဲ တစ်ယောက်ထဲ လာလို့ဆိုပြီး အနိုင်ကျင့်ပြီး ရေနွေးခွက်လာလုသွားတာကိုပါ ..\nဒါပင်မယ့် ရေနွေးသုံးအိုးလာတော့ အကြွေးဆိုပြီး ပြန်တော့ ဆပ်သွားပါရဲ့ …………\nအစ်မရေ .. တစ်ယောက်တည်းဆို အားငယ်နေရတယ်မို့လား အနိုင်ကျင့်ပြီးရေနွေးလုသောက်မယ့် လူတွေကလည်းရှိတော့ နောက်တခါဆို ဗလတောင့်တောင့် ရုပ်ဖြောင့်ဖြောင့်နဲ့ ငါကွကြီးပါ ခေါ်ခဲ့ပါလို့ …. ။\nYes, I totally agreed. I do admire you and MG villagers. Please go ahead one after another.We will follow.\nမန်းလေးကလူဆိုရင် ယခုပိုစ်ထဲမှာပါသော ပေါက်ပေပု၏ဖုန်းကိုဆက်လိုက်ပါ\nကိုယ်တိုင်ကိုယ်ကျလာရောက်လက်ခံယူ၍ လက်ခံရရှိကြောင်း လက်မှတ်ရေးထိုးပေးပါမည်။\nအလွန်ပင်အားရ ကြည်နူးမိပါတယ်..ရွာသူား များအားလုံး ယခုလိုစည်းစည်းလုံးလုံးနဲ့ ကုသိုလ်ကောင်းမူပြုခြင်းသည် ကောင်းခြင်းမင်္ဂလာ အဖြာဖြာ နဲ့ပြည့်စုံပါပေတယ်…မန်းဂေဇက်ရဲ့ ပြည်တွင်းပြည်ပ ပူးပေါင်းပါဝင်ကုသိုလ်ယူနိုင်ကြပါစေ…\nသင်္ဘောက ပြန်လာပြီး နားနေရတဲ့ အချိန်တွင်းမှာတောင် သူငယ်ချင်းတွေနဲ့ ပျော်ပါးဖို့ အချိန်တွေ လျှော့ပြီး အလှူငွေ လိုက်လံ ကောက်ခံပေးနေတဲ့ ET ကို ကျေးဇူး အများကြီးတင်ပါတယ် … ။\nရောင်ခြည်ခကလဲ ဆက်သွယ်လာပြီ လှူမယ်တဲ့။\netone ရေ.အခုမှဒီပိုစ့်ဖတ်မိလို့။ ဖေဖေါ်ဝါရီအမှီတော့လှူပါ့မယ်နော်။ အခုကရန်ကုန်ကိုငွေလွှဲပြီးသွားလို့။ အခုလဲဖုန်းနံပါတ်တွေမှတ်ထားလိုက်ပြီနော်။\nတောင်တန်း က မောင်ဆန်း says:\nမြန်မာစီးပွားရေးဘဏ်ကနေ လှူလို့ ရမရလဲ သိချင်ပါတယ် …\nတောင်တန်းက မောင်ဆန်းရေ … ခဏလောက်စောင့်ပါဦး … ဒီနေ့ဘဏ်သွားတဲ့ လူဆီက ဖုန်းအဝင်ကိုစောင့်နေပါတယ် …. သိသိချင်း အက်ပ်ဒိတ်လုပ်ပေးမှာပါ … ။\nမနေ့က ဘဏ်သွားတဲ့ လူက သုံးနာရီကျော်မှ ရောက်သွားလို့ ဘဏ်ပိတ်သွားပါသတဲ့ … ။ နောက်ဘဏ်တစ်ခုကို ထပ်သွားတော့လည်း … သူလည်း သုံးနာရီလောက်မှာ ပိတ်တယ် … ။ ပိတ်တယ်ဆိုတာက ငွေသွင်း ၊ ငွေထုတ်မလုပ်တော့တာကိုပြောတာပါ .. ဘဏ်အလုပ်သမားတွေကတော့ … ဘဏ်အတွင်းမှာ အလုပ်လုပ်နေကြတုန်းပါပဲ … ။\nနောက်လှူမယ့်အလှူတွေမှာလည်း တတ်နိုင်သလောက် ကုသိုလ်ပါဝင်နိုင်အောင် ကျိုးစားသွားပါ့မယ်…..\nရောင်ခြည်ခရေ… လေးပေါက်ဆီ ဆက်သွယ်ပြီး လှူဒါန်းမယ်ဆိုတဲ့အကြောင်း သတင်းရထားပါတယ် .. ပါဝင်ကုသိုလ်ယူတာ ကျေးဇူးပါနော်။\nကျနော်ဒီနေ့ပဲ အလှူငွေ ပို့ပေးလိုက်ပါတယ်နော်….နောက်လှူမယ့်အလှူတွေမှာလည်း တတ်နိုင်သလောက် ကုသိုလ်ပါဝင်နိုင်အောင် ကျိုးစားသွားပါ့မယ်…..\nမန်းလေးမှ ဖရဲသီးကလည်း လာရောက်လှူဒါန်းထား၍ငွေလက်ခံပြီးပါကြောင်း\nဘဏ်အကောင့်ဖွင့်ပေးပြီးပါပြီ ။ မြန်မာအရှေ့တိုင်းဘဏ် (အလုံဘဏ်ခွဲ) မှာပါ ။\nအကောင့် နံပါတ်ကတော့ 0061110002685 ပါပဲ … ။\nဘဏ်ကို တိုက်ရိုက်သွင်းနိုင်ပါပြီ ။\nအလှူရှင်နာမည်နဲ့ ရွာထဲ ဝင်ရေးနေတဲ့ nick တွဲမိဖို့ တော့ ကျွန်မတို့ဆီ တစ်ခါတော့ဖုန်းဆက်ပေးပါဦးနော့ ။\nကျွန်တော် ခတမန်းလေး ရောက်နေဆဲ မို. လုပ်အားပါဝင်ကူညီပေးသော လိုက်လံကောက်ခံပေးသော ကို အီတီ ကိုလဲ ကျေးဇူးတင်ပါတယ်ဗျာ… Thank you very much..\nအရမ်းကောင်းတဲ့ အစီအစဉ်ပါ။ အမလဲ နောက်အပတ်ထဲ မြန်မာပြည်ကို လှူတဲ့ငွေ လွှဲလိုက်ပါ့မယ်။\nကိုဘုန်းကျော်ရဲ့ ရမ်းသမ်းအော်သံတွေကြားကပဲ စာဖတ်သူတွေသဒါ္ဓမပျက်ပဲ အလှူငွေထည့်ဝင်ဖို့ အင်ကွာရီလုပ်လာကြပြန်ပါပြီ … ။ အဖွဲ့ဝင်တွေကလည်း အလှူငွေထည့်မည့်လူတွေဆီ လက်လှမ်းမှီသလို ကောက်ခံပေးကြသလို ၊ ဘဏ်ကနေ တိုက်ရိုက်ငွေသွင်းဖို့ စုံစမ်းမှုတွေလည်း ရှိလာပါတယ် ။ ယုံယုံကြည်ကြည်နဲ့ ပါဝင် လှူဒါန်းသူ ၊ ကုသိုလ်ယူ လုပ်အားပေးသူများ အားလုံးကို ကျေးဇူးတင်ပါတယ် ။\nရွာသား ဓါတ်ပုံဆရာ ရွှေမင်းသားမှ လာရောက်လှူဒါန်းသွားပါကြောင်း။\nရောင်ခြည်ခမှ လဲငွေလွှဲထားပေးသောလည်း သွားရောက်မထုတ်ရသေးပါကြောင်း။\nပထမဆုံးခြေလှမ်း ခိုင်ခိုင်လှမ်းဖြစ်တာကို ဝမ်းမြောက်မိပါတယ်။\nxman ဆိုတဲ့ ဗေဒင်ရူး အဲလေ ယောင်လို့ ဗေဒင်ဝါသနာရှင်တဦးကလဲ (ရန်ကုန်နေတာချင်းအတူတူ လူလည်ကျပြီး) သူ့ကိုယ်စားအလှူငွေထည့်ပေးဘို့ ကျွန်တော့်ကို တာဝန်ပေးပါတယ်။\nဘဏ်သွားရမှာပျင်းသေးလို့ နောက်တပတ်လောက်မှ ငွေသွားသွင်းလိုက်ပါမယ်။\nsmall cat ၊ မအိအိရှိန်၊ fatty cat ထံမှ အလှူငွေများ လက်ခံရရှိပါသည်။ မန်းဂေဇက်စုပေါင်းအလှူတွင် ယခုလို ပါဝင်ကူညီခွင့်ရတဲ့အတွက် ဝမ်းသာမဆုံး ဖြစ်မိပါတယ်။ ကွန်ပူတာ မသုံးတာကြာတာနဲ့မြန်မာလိုစာရိုက်တာတောင် မေ့ကုန်ပီ\nအလှုလည်းဖြစ်၊ရွာသားတွေလည်းစုဆုံခွင့်ရ ဆိုတော့ တစ်ချက်ခုတ် နှစ်ချက်ရ အလွန်ကောင်းမြတ်ပါကြောင်း\nဘကြီးလည်းတတ်အားသရွှေ့ ပါဝင်ပါမယ်ဗျား။သာဓုပါ ခင်ဗျား။\nကောင်းပါတယ်….. ခုလို ပရဟိတ လုပ်ငန်းတွေ စိတ်ဝင်စားပါတယ်။ အစ်မ Rose နဲ့ ပူးပေါင်း လှူဒါန်းပါ့မယ် မ Eton ရေ……..\nဆက်လည်တည်တံ့ ရုံသာတည်း ။\nအမရပူရမြို့ မဟာဂန္ဓာရုံ ၊ အရှင်ဇနကာဘိဝံသ\nအမရပူရမြို့ မဟာဂန္ဓာရုံ ၊ အရှင်ဇနကာဘိဝံသ (တစ်ဘဝသာသနာ – စာမျက်နှာ ၃၈၉)\nမအိတုန်ရေ ရန်ကုန်က အလှူငွေ လက်ခံတဲ့သူရဲ့ ဖုန်းနံပါတ်ကို kyawtheinmyint23@gmail.com ကို ပို့ပေးပါလားခဗျာ ကျနော်ကအဝေးမှာမို့ ညီဖြစ်သူကို သွားလှူခိုင်းရမှာမို့လို့ပါ။\nရန်ကုန်မှာဆိုလျှင်တော့ … ဘဏ်ကို သွားထည့်တာက ပိုပြီး စနစ်တကျဖြစ်ပါလိမ့်မယ် … ။ ဘဏ့်အကောင့်နံပါတ်ကို အပေါ်မှာ ရေးပေးထားပါတယ် … ။ အကြောင်း အမျိုးမျိုးကြောင့် အဆင်မပြေဘူုးဆိုလည်း ရန်ကုန်မြို့ကလူတွေကို ဆက်သွယ်ရန် ဖုန်းနံပါတ်တွေ ပို့စ်ထဲရေးပေးထားတာမို့ …. အဲ့ဒီအတိုင်းခေါ်လို့ရပါတယ် .. ။\nမေးလ်ကနေလည်း ဒီတေးစာပြန်ပါဦးမယ် ။\n-ကော်မန့် ၁၀ဝ ကျော်စေချင်တာ၊(^^) ကိုယ်က (၁၀၀)မြောက်ကော်မန့်ပေးလိုက်ပါတယ်။\n-ရန်ကုန်ဆေးရုံကြီးမှာ (မသေခင်အသက်လုပြီး)ဆေးဝါးမကုသနိုင်သူတွေကို ထောက်ပံ့ပေးတဲ့\nအစီအစဉ်လဲ အဲဒီမှာတာဝန်ကျနေတဲ့ အသိတယောက်ပြောတာကြားဘူးတယ်။\nသေပြီးသူမှာလည်း ဒုက္ခရှိသလို ၊ မသေခင်ဆေးရုံတက်နေသူများမှာလည်း ဒုက္ခမသေးလှပါဘူး\nကိုသစ်မင်းရဲ့ စိတ်ကူးလေးလည်း ကောင်းပါတယ် … ။\nဟုတ်ပါတယ် …ကျွန်မတို့မှာ အကြံလည်း ရှိပါတယ် … မြင်လည်း မြင်တွေ့နေရတဲ့ အခြေနေမျိုး၊ လုပ်လည်း လုပ်သင့်တဲ့အခြေနေပါ … ။\n2011 ၊ ဖေဖော်ဝါရီ လဆန်းမှာ AKKO ဆေးရုံတက်ရတယ် … အသေးစား အောပရေးရှင်းအတွက်မို့ သူတာဝန်ထမ်းဆောင်နေတဲ့ ရန်ကုန်ဆေးရုံကြီးမှာပဲ တက်ဖြစ်ခဲ့တယ် … ။. ဝေါဒ့် ၇/၈ (ယောကျင်္ားလေးဆောင်)မှာ သီးသန့်ခန်းယူပြီး ငါးရက်တက်ခဲ့ရတယ် … ။ ငါးရက်နေခဲ့စဉ်အတွင်း အမျိုးမျိုးသော လူတွေရဲ့ ပြသနာပေါင်းသောင်းခြောက်ထောင်ကို မြင်တွေ့ပြီး …. လှူချင်စိတ်ဖြစ်ပေါ်ခဲ့သေးတယ် .. ။ လူနာလာမေးတဲ့လူတွေဝယ်လာတဲ့ မုန့်တွေ ၊ ကော်ဖီတွေ ၊ သစ်သီးတွေကို … တဆင့်ပြန်ပြီး …အဲ့ဒီအဆောင်က လူတွေအားလုံးကို အညီမျှခွဲကျွေးခဲ့ဖူးတယ် … ။\nမှတ်မှတ်ရရအနေနဲ့ သည်းခြေကျောက်တည်တဲ့ လယ်သမား ယောကျာ်းတယောက်ကို ခွဲစိတ်ခနဲ့ ဆေးဝယ်ဖို့ တာဝန်ယူပေးခဲ့တယ် … ။ လယ်သမားခမျာ သည်းခြေကျောက်ခွဲဖို့ မြို့တက်ဖို့ ရာ … အိမ်ဝိုင်းလေးပါ ပေါင်ခဲ့ရတယ်တဲ့ …သမီးလေးကိုလည်း သူများအိမ်မှာ ခဏအလုပ်လုပ်ရင်းဝိုင်းလုပ်ဝိုင်းစားထားခဲ့ရတယ် ။…… ပိုက်ဆံလေး သုံးလေးသောင်းကို မတတ်နိုင်ရှာလို့ …. စိတ်ဓါတ်တွေကျနေရှာတယ် … ။\nပိုက်ဆံကူညီတာ ကျေးဇူးတင်လွန်းလို့ အတင်းလိုက်ကန်တော့တာ …. အောပရေးရှင်းလုပ်ထားတဲ့ AKKO တစ်ယောက် ယက်ကန်ယက်ကန်နဲ့ ထွက်ပြေးရပါလေရော\nပိုက်ဆံရှိတဲ့လူ ၊ အနည်းငယ်တတ်နိုင်တဲ့လူအများစုက အစိုးရဆေးရုံထက် ပုဂ္ဂလိက ဆေးရုံတွေမှာ ကုသမှုခံယူကြတယ် …. ။ အစိုးရဆေးရုံတက်လာသူ အများစုက နွမ်းပါးကြတယ် … ဒီအချိန်မှာ မြက်တပင်တောင် သူတို့အတွက် အားဖြစ်စေပါတယ် … ။\nနောက်ပိုင်း အလှူတွေကိုလည်း ….တကယ်လိုအပ်တဲ့ နေရာမျိုး၊ နိုင်ငံရေးမနွယ် ၊ ဘာသာရေးမရောတဲ့ နေရာမျိုးကိုပဲ လှူသွားဖို့ စိတ်ကူးပါတယ် …. ။\nတိန်ဂျီး က နေပြည်တော် က ကိုး ။\nဂေဇက်က နေဝန်းနီ နဲ ့တော့ ၊ တွေ ့ချင်ရင် တွေ ့လို ့ရနိုင်မယ် ဗျ\nတခြားမြို့တွေကလည်း လှူလို့ရပါတယ် … ဘဏ်ကနေတဆင့်လွှဲရမှာပါ … ဘယ်ဘဏ်ကပဲလွှဲလွှဲ … ဘဏ်အချင်းချင်းချိတ်ဆက်ပြီး MOB ဘဏ်က အကောင့်ထဲ ထည့်ပေးလို့ရပါတယ် …. ။ တစ်ခုတော့ရှိတယ်… ငွေလွှဲပြီးပြီဆိုလျှင်တော့ အကြောင်းကြားပေးစေချင်ပါတယ် ..ဒါမှ နာမည်နဲ့တကွ record လုပ်နိုင်မှာပါ … ။\nနေပြည်တော်က စာဖတ်သူ တဦးလည်း … ပေးပို့လှူဒါန်းထားပါသေးတယ် … ။


မြန်မာ့ရိုးရာဗေဒင်: ကြာသာပတေးသားသမီး များ အတွက် ၁၃၇၃ ခုနှစ် ကံဇာတာ\nကြာသာပတေးသားသမီးများ နှင့် ကောဇာမြန်မာခုနှစ် ၁၃၇၃ခုနှစ်\nတစ်ခုကြွင်း မဟာဘုတ်ခွင် ကျရောက်သော မြန်မာခုနှစ် ၁၃၇၃ခုနှစ် အတွင်း ကြာသာပတေး သားသမီး များသည်.....\nသည်တစ်နှစ်ဟာ ကြာသာပတေးသားသမီးတွေကို အရည်အသွေး တိုးတက်စေမယ့် နှစ်တစ်နှစ် ဖြစ်ပါတယ်။ လူကလည်း ရှေးနဲ့မတူ နုပျိုသော အသွင်ကို ဆောင်လာပါမယ်။ အချို့တွေလည်း ဆံပင် ညှပ်တာ၊ တိုပစ်လိုက်တာ ၊ ပြုပြင်လိုက်တာ ကအစ ၊ သည်တစ်နှစ်မှာ ရှေးယခင်ကာလများနဲ့မတူ … ဒီဇိုင်း ပိုပြီး စမတ် ကျလာပါလိမ့်မယ်။ ဟိုးးးယခင်က ပုံတုံးကြီးတွေပဲ ၀တ်ပြီး ရိုးရိုးကြီးနေတတ် သူမျိုး တွေတောင် .. သည်တစ်နှစ်တော့ .. ခေတ်နှင့်အညီ ခပ်မိမိ ၀တ်စားဆင်ယင်မှုလေးတွေ ၀တ်မိလာပါမယ်။ အဲ…အရင်ကတည်းက ဟော့ရှော့ဖြစ်နေတဲ့ ကိုကိုမမ တို့ကတော့ သည်တစ်နှစ်မှာ ထိမ်းလို့တောင် လွယ်မယ် မထင်တော့ပါ။ တိုသထက်တို ..ဟော့သည်ထက်ဟော့ ပြီး …ဟုတ်ကဲ့ ..သစ်ရွက်ဖက်ရှင်နီးနီး ဖြစ်လာနိုင်သော ကာလဖြစ်ပါတယ်။ ဒါက ၀တ်စားဆင်ယင်မှုအပိုင်းနဲ့ အဆင်းအသွင်ပြင်ကို ဦးစားပေး တတ်သော ကြာသာပတေးသားသမီးများ ကို ပိုမိုဆိုလိုပါတယ်။\nအဲ…အခြားသော အရည်အသွေးပိုင်းဆိုင်ရာ ဦးစားပေးတတ်သော ကြာသာပတေးသားသမီးများ အဖို့တော့ ..သည်တစ်နှစ်ဟာ ကိုယ်ရည်ကိုယ်သွေး တောက်ပလာနိုင်သော ကာလဖြစ်တာကို သတိပြုမိဖို့လိုပါတယ်။ ဒီ့ထက်ပိုပြီး ပေါ်လွင်အောင် ပြောပြရရင်တော့ ၊ မျက်စိကိုခဏမှိတ်လိုက်ပါ။ ကိုယ့်စိတ်ကူးထဲမှာ .. ကိုယ့်ပုံဟာ ..ကျည်ဆံအတွဲလိုက်ကိုပတ် ၊ လက်ပစ်ဗုံးတွေ လေးငါးလုံးလောက် ချိတ်၊ ဓါးတွေ၊ နင်ဂျာတွေ သုံးတဲ့ ကြယ်လက်နက်ပုန်းတွေ၊ ဒိုင်းနမိုက်တွေ နဲ့ ဧရာမ သေနတ်ကြီး ကို မနိုင့်တနိုင် ကိုင်ထားပြီး ..နဖူးမှာ ပုဝါနီစ စီးထားတဲ့ မိုက်ခဲကျော်ပုံစံ အဖြစ် မြင်ယောင်ကြည့်လိုက်ပါ။ ဒီတစ်နှစ်ဟာ အဲသလို ကိုယ့်ကိုယ်ကို သတိပြုမိလာရတတ်တဲ့ နှစ်မျိုးပါပဲ။ ဖိုက်စရာရှိရင် ဖိုက်မယ်။ တိုက်စရာရှိရင် တိုက်မယ်။ ရှေ့သို့ တက်မယ် ဆိုတဲ့ ကာလပါပဲ။\nအမှန်ပြောရရင်တော့ သည်လိုခုနှစ်မျိုးဟာ ကြာသာပတေးသားသမီးတွေနဲ့ ရန်ဖြစ်ရမယ့် အစား ၊ တိုက်ခိုက် ယှဉ်ပြိုင်ရမယ့် အစား ..လက်ပစ်ဗုံး တစ်လုံးလောက်ကို အခွံမနွှာပဲ အစိမ်း ကိုက်စားလိုက်တာက တော်ရုံကျမယ့် ကာလမျိုး ဖြစ်ပါတယ်။ ယခုကဲ့သို့သော ခုနှစ်မျိုးမှာ စူပါ့စူပါ စွမ်းအားရှင်များ ဟု ခေါ်ဆို ထိုက်သော နေ့နံသားသမီးများ ကတော့ ကြာသာပတေးသားသမီးများပဲ ဖြစ်ပါတယ်။ တစ်ကမ္ဘာလုံးရဲ့ သည်တစ်နှစ် ဖိုက်တာများ ၊ စွမ်းအားရှင်များ နေရာမှာ မိမိတို့ ရောက်ရှိနေကြပြီ ဖြစ်ကြောင်း ကြာသပတေး သားသမီးများ သတိပြုမိကြဖို့ …ဖော်ပြရေးသား ပေးလိုက်ရပါကြောင်း။\nရှင်ဘုရင် မလုပ်ရရင် ပတ်မကြီး ဖောက်ပစ်လိုက်မယ် ဆိုတဲ့ အချိန်ပါပဲ။ မြောက်များစွာသော ကြာသပတေး သားသမီးများအဖို့ ယခုတစ်နှစ်မှာ .. အကြီးအမှုး ၊အကြီးအကဲ အဖြစ် အသက်မွေးခွင့် ရရှိနိုင်သော ကာလဖြစ်ပါတယ်။ အချို့သော သူများ ရာထူး အလုပ်အကိုင် တိုးတက်မှုများ ကြုံပါမယ်။ အဲသလိုပါပဲ အခြား တစ်ဖက်မှာ တော့ .. ဘ၀အောင်မြင်ရေးဆိုင်ရာ ဂြိုဟ် ရဲ့ ရပ်တည်မှုအနေအထားအရ .. ကြာသပတေး သားသမီးများအဖို့ ရွေးရခက်ကြီး ဖြစ်ရမယ့် အနေအထားတွေ အမြောက်အများ ကြုံတွေ့လာရတတ် ပါတယ်။ မရေရာမှု ၊ မသေချာမှု ၊ မပြတ်သားရမှုတွေဟာ သည်တစ်နှစ်မှာ လွှမ်းမိုးလာတတ်ပါတယ်။ အများစု အဖို့ကတော့ ကံဇာတာတိုးတက်မှု ကြုံရတတ်သော အချိန်သမယဖြစ်ပါတယ်။\nတစ်ရက် ..လမ်းလျှောက်ထွက်လာတုန်း .. အတောင်ပံလေးတစ်စုံ ဘတ်လပ် ဘတ်လပ် ခတ်ရင်း မိုးပေါ်ထောင် မြှားပစ်မယ်လုပ်နေတဲ့ ကိုရွှေမြှားနတ်မောင်လေးကို မြင်လိုက်ရပါတယ်။ ဟေ့ချာတိတ် ..ဘာလုပ်နေတာလဲကွ လို့ မောင်ဖုန်း ကမေးလိုက်တော့ .. ၊ ချာတိတ်မလုပ်နဲ့ … အကောင်ငယ်ပေမယ့် နင့်ထက် အသက်ပိုကြီးတယ် ၊ ငါ တယ်….နင့်ကိုပစ်ထည့်လိုက်ရ ဆိုပြီး မြှားနဲ့ရွယ်မယ် လုပ်လို့ မနည်း တောင်းပန်လိုက်ရပါတယ်။\nဒါနဲ့ ဆက်ပြီး သိချင်စိတ်နဲ့ စူးစမ်းကြည့်တော့မှ … ဒါက ကြာသာပတေးသားသမီးတွေ အတွက်ကွ လို့ ပြောရင်း မြားတံတွေကို တစ်ရွှီးရွှီး ဆက်ပစ်နေပါတယ်။ ဒါနဲ့ မောင်ဖုန်းက ပစ်တာလည်း ပစ်ပေါ့ဗျာ ။ ခင်ဗျား ကြည့်ရတာ ပင်ပန်းလိုက်တာ ။ တည့်တည့်ပစ်လိုက်လို့ မရဘူးလား ၊ ခုဟာက အပေါ်ထောင်ပြီး လေးညှို့ ဆွဲလိုက် ပစ်လိုက် လုပ်နေရတာ .. မပင်ပန်းဘူးလား လို့ ဆက်ပြီး အတွန့် တက်ကြည့်လိုက်ပါတယ်။\nကိုရွှေမြားနတ်မောင်က .. လေရှည်ရန်ကော သည်အညာသား ဆိုတဲ့ အကြည့်နဲ့ ကြည့်ပြီး … ဟကောင် .. မောင်ဖုန်းရဲ့ ၊ ကြာသာပတေးသားသမီးတွေက သည်တစ်နှစ်မှာ ဂုရုစ လို့ခေါ်တဲ့ ကိုယ့်ထက် အရွယ်၊ အသိ၊ ဂုဏ် ၊ အဆင့်အတန်း မြင့်မားတဲ့သူတွေ နဲ့ ဖူးစာရေစက် ကံ ရှိလို့ အထက်ကို ထောင်ပစ်နေတာဟဲ့ လို့ …ပြန်ဖြေပါတော့တယ်။ အဘယ်သူတွေကို သည်မြှားတံလေးတွေ မှန်မှာလဲတော့ မောင်ဖုန်းလည်း မသိလိုက်ရပါကြောင်း ။ ဆက်ပြီးလည်း မစပ်စုရဲတော့လို့ အသာလေး လစ်ထွက်လာခဲ့ရပါတေ့ာတယ်။\nဒါကြောင့် သည်တစ်နှစ် ကြာသာပတေးသားသမီးများ အဖို့ .. မေတ္တာရေးရာ ကံဇာတာမှာ လူအရိုအသေ ပေးခံရသော ၊ ဆရာ/ဆရာမ အခေါ်ခံထိုက်သော ၊ လေးစားထိုက်သော၊ ဖူးစာဖက်မျိုးနဲ့ တွေ့ဆုံမိဖို့ နဖူးစာရေးကံက ဖန်လာတတ်ပါတယ်။ ပျိုရွယ်သူ ၀န်ထမ်းလုပ်ကိုင်နေသူများ အဖို့တော့ မိမိတို့ရဲ့ အထက်အရာရှိ ၊ ဌာနဆိုင်ရာ အကြီးအကဲတစ်ဦးဦးမှ ရွှေမေတ္တာသက်ရောက်လာတာမျိုး ကြုံတွေ့ကြရ တတ်ပါကြောင်း ။ အိမ်ထောင်သည်များ အဖို့တော့ သည်ခုနှစ်ထဲမှာ မိမိတို့ရဲ့ အိမ်ထောင်ဖက်မှာ လေးစား ထိုက်သော အသွင် ဆောင်လာတတ်ပြီး၊ အားကိုးရနိုင်မှု ပိုမိုလာတတ်သော ကာလ ဖြစ်လာတတ်ပါတယ်။ အများစုအဖို့ မေတ္တာရေးရာ ကံဇာတာ အနေအထား အားသာချက်ရှိမယ့် ကာလ ဖြစ်ပါတယ်။\nကျန်းမာရေးရာ အားနည်ချက် ဖြစ်ပွားဖို့ လွယ်ကူနေသော ကာလဖြစ်ပါတယ်။ ဖြစ်လိုက်တာနဲ့ ဘုန်းဘုန်းလဲ ဖြစ်သွားတတ်ပါတယ်။ ဂရုပြုကြဖို့လိုပါလိမ့်မယ်။ အထူးသဖြင့် လေနဲ့ပတ်သက်သော ရောဂါဝေဒနာများ နှိပ်စက်ရန် လွယ်ကူသော ကာလဖြစ်လို့ .. လေစာတွေ အမြောက်အများ စားသုံးခြင်း၊ အအေးမိ ၊ အအေးပတ် ခြင်းမျိုး မရှိစေရန် ဂရုပြုခြင်း ရှိကြဖုိ့ လိုအပ်ချိန်ပါပဲ။ အများဆုံးသော လေဖြတ်ခြင်း ခံရသည့် ကြာသာပတေးသားသမီးများကို သည်လို ခုနှစ်မျိုး ကြုံကြိုက်တတ်ချိန်မှာ တွေ့ရှိကြရ တတ်တာကြောင့် ဂရုစိုက်ကာကွယ် နိုင်ကြဖို့ ဖော်ပြရေးသား ပေးအပ်ပါကြောင်း။\nကျန်းမာရေး ညံ့ဖျင်းမှု တိုက်ဆိုင်ကြုံကြိုက်နေရသော ကြာသာပတေးသားသမီးများအနေနဲ့ ..နံ့သာရောင် ၊ ၀ါညိုရောင် ၊ အပြာရောင်များကို လျော့ချအသုံးပြုကြဖို့နဲ့ .. စနေနေ့ ညနေခင်းမှာ .. အနောက်တောင် အရပ်မှာ ..လမ်းပြင်၊ တံတားခင်း စသော ကောင်းမှုကုသိုလ်ဖြစ်စေမယ့် လုပ်ရပ်လေးတွေ စတိမျှဖြစ်စေ အနည်းနဲ့ အများဆိုသလို ပြုပေးကြဖို့ တိုက်တွန်းအပ်လိုက်ရပါတယ်။ ဗုဒ္ဓဘာသာဝင်များ အဖို့တော့ .. စနေထောင့်မှာ ရွက်လှ ဆယ့်နှစ်ညွန့်တိတိ ကပ်လှုပြီး ယတြာပြုနိုင်ပါတယ်။\nကိုယ်တိုင် ပညာရှင် အဖြစ် စွမ်းအားသုံးလုပ်ဆောင်ရမယ့် အချိန်ပါပဲ။ ပညာသင်ကြားဆဲ ကြာသပတေး သားသမီးများ အဖို့တော့ ပညာစွမ်းပြနိုင်မယ့် အချိန်ဖြစ်ပါတယ်။ မိမိတို့ရဲ့ ပညာစွမ်းရည်ကို တိုးချဲ့ ထပ်ဆင့်နိုင်မယ့် ကာလဖြစ်တာကြောင့် .. အရည်အသွေးတွေကို ပညာရေးဘက်မှာ အားစိုက်လိုက်တာနဲ့ သိသိသာသာ တိုးတက်လာတတ်ပါတယ်။ များစွာသော သူတွေထဲကနေ စံပြပညာထူးချွန်သူတွေအဖြစ် ရွေးထုတ်ခံရခြင်းဟာ သည်တစ်နှစ်အဖို့တော့ ကြာသာပတေးသားသမီးတွေ၊ ကြာသာပတေးနံ နာမည် အဖျား စာလုံးပိုင်ရှင်တွေ ဖြစ်နေမှာ အမှန်မို့ ..ခုနှစ်နှစ်ကြာမှ တစ်ခါရောက်လာတတ်တဲ့ သည်လို ခုနှစ်မျိုးမှာ အစွမ်းပြနိုင်ကြဖို့ အားပေးလိုက်ရပါကြောင်း။\nလူမှုရေးရာ ကံဇာတာမှာ သည်တစ်နှစ်မှာ .. လူမှုရေး ပျက်ပြားမှုတွေ၊ အဆင်မပြေမှုတွေ အရမ်းများပြား ရတတ်ပါတယ်။ အဲဒီ့လိုပဲ ..လူထူးလူဆန်းတွေ၊ လူ့ဂွစာတွေ၊ ရပ်ဝေးမြေခြားက လူတွေ၊ လူမျိုးကွဲ ဘာသာကွဲတွေနဲ့ ထိတွေ့ဆက်ဆံရေးများ လည်း ပေါ်ပေါက်လာတတ်သော ကာလမျိုးဖြစ်ပါတယ်။ အများအားဖြင့်ကတော့ လူမှုဆက်ဆံရေးနယ်ပယ်မှာ အခက်အခဲများပြားရတတ်သော ကာလတစ်ခု အမှန်ပင် ဖြစ်ပါတယ်။\nလာဘ်လာဘ ထီကံ အရ …သည်တစ်နှစ်က အင်အားရှိတဲ့ ၊ ကောင်းမွန်တဲ့ ကာလဖြစ်ပါတယ်။ ကိုယ်ကြည်ညို လေးစားရတဲ့ လူကြီးမိဘ ဆရာသမား အကြီးအကဲ တို့ကို သစ်သီးဝလံများ ပူဇော်ပေးပြီး ၊ ထီ ကံစမ်းနိုင်ကြပါတယ်။ အနည်းဆုံး ထီမပေါက်တောင် ..လာဘ်ဝင်..လာဘ်ရွှင် စေနိုင်ပါတယ်။ ဗုဒ္ဓဘာသာဝင်များ အဖို့တော့ တနင်္ဂနွေထောင့်မှာ သစ်သီးဆွမ်းကပ်လှုခြင်း၊ အိမ်တွင်လည်း တနင်္ဂနွေနေ့တိုင်း သစ်သီးဆွမ်းကို ကောင်းကောင်းမွန်မွန် ဖွယ်ဖွယ်ရာရာ ကပ်လှုခြင်း ပြုပေးနိုင်ပါက အကျိုးထူး ရစေတတ်သော ကာလတစ်ခုပါ။ အများကြီးလှုမှ ကုသိုလ်ရတာမဟုတ်ပါ။ စေတနာထက်သန်ပြီး ကြည်ညိုစိတ် နဲ့ သဒ္ဒါပြင်းပြ မှုကို ပဓာန ကျပါတယ်။ ထီဝါသနာရှင်တွေအဖို့တော့ သောကြာနေ့ နဲ့ ၆ဂဏန်း ကို အသုံးပြု ထီကံစမ်းပါ။ သ၊ဟ အက္ခရာများ အားကောင်းပြီး၊ စပ်တူထီလည်း ကံစမ်းသင့်ချိန် ဖြစ်ပါတယ်။\nအမည်များနှင့် ကံဇာတာ ဟောကိန်းများကိုလည်း အကျဉ်းချုံးပြီး ထည့်သွင်းရေးသား ဖော်ပြပေး လိုက်ပါတယ်။ အသေးစိတ် ဟောဖို့မဖြစ်နိုင်တာကြောင့် အဓိကကျတဲ့ အမည်အဖျားစာလုံး အသုံးပြုစနစ် အရ ပဲ ဖတ်ရှု အသုံးပြုနိုင်အောင် စီစဉ်ပေးလိုက် ရပါကြောင်း။ (အမည်အဖျားစာလုံး = နာမည်တစ်ခု၏ အဆုံးစာလုံး)\n(၁) အမည်အဖျားစာလုံး (က၊ခ၊ဂ၊ဃ၊င) ဖြင့်မှည့်ခေါ်ထားသော ကြာသာပတေးသားသမီးများ\nစုမယ် ၊ ဆောင်းမယ်၊ သိုမယ်၊ ၀ှက်မယ်။ မသိအောင် ဖွက်ထားမယ်ဆိုတဲ့ နှစ်မျိုးပါပဲ။ ဒီနှစ်ထဲမှာ ကြာသပတေး သားသမီးတွေထဲမှာ သင်တန်းနဲ့ သင်ကြားရေးဆိုင်ရာကဏ္ဍများမှာ ဆောင်ရွက်မှု အများဆုံး နာမည်ပိုင်ရှင်တွေကတော့ သည်နာမည်ပိုင်ရှင်မျိုးတွေပဲ ဖြစ်ပါလိမ့်မယ်။ ထူးခြားတာတစ်ချက်က …သည်နာမည်ရှင် ကြာသာပတေးသားသမီးအချို့ သည်ခုနှစ်မှာ အနုပညာနယ်ပယ်မှာ ဆောင်ရွက် လုပ်ကိုင်ခဲ့မယ်ဆိုရင် …အထူးအောင်မြင်မှု ရရှိတတ်ကြပါတယ်။ မူလဇာတာအရပါ .. ကိုက်ညီနေခဲ့မယ် ဆိုရင် အမှန်ပဲ အချိန်အခါကောင်း ဖြစ်ပါလိမ့်မယ်။ ယခုနှစ်ထဲမှာ အထက်ပါအမည်ရှင် ကြာသာပတေး သားသမီးများအဖို့ ရွေးခြယ်ရခက်စရာများ ၊ စိတ်ဒွိဟ ဖြစ်စရာများ၊ သင်တန်းအသင်းအဖွဲ့ဆိုင်ရာ အောင်မြင်မှုများ၊ ၀ါသနာပါသော ကဏ္ဍများမှာ အောင်မြင်ဖြစ်ထွန်းမှုများ ကြုံတွေ့ရတတ်ချိန် ပါပဲ။\n(၂) အမည်အဖျားစာလုံး(စ၊ဆ၊ဇ၊ဈ၊ည) ဖြင့် မှည့်ခေါ်ထားသော ကြာသာပတေး သားသမီးများ\nအထက်ပါအမည်ရှင်တွေကတော့ သည်တစ်နှစ်မှာ ပြီးခဲ့သည့် နှစ်က မောလာသမျှ အပန်းဖြေရချိန်နဲ့ တူတဲ့ကာလ ဖြစ်ပါလိမ့်မယ်။ မနှစ်ကတုန်းက … ပြင်းပြင်းထန်ထန် ကြုံခဲ့ရသမျှ အဖြစ်အပျက်တွေ နဲ့ ..မာန်မာနကို ထိပါးခံရမှုတွေကနေ သက်သာရာရတဲ့ ကာလ ရောက်လာပါပြီ။ ကောင်းသော ရုပ်ပိုင်း ဆိုင်ရာ တိုးတက်မှု အချို့ ကြုံကြိုက်ရတတ်ခြင်း၊ အတိတ်ကုသိုလ်ကံ အကျိုးပေး နိုးထလာတတ်ခြင်း ရှိလာ နိုင်သော ကာလကို ရောက်ရှိလာပြီ ဆိုပါတော့။ အနဲငယ်ခက်တာတစ်ခုကတော့ စပ်တူနဲ့ အစုရှယ်ယာ ဆိုင်ရာ ကဏ္ဍအချို့မှာ ..သည်တစ်နှစ်အဖို့ စိတ်တိုင်းမကျမှုများကြားကနေ ရုန်းကန်ကြိုးစားကြရပါမယ်။ မိမိတို့ရဲ့ အကျိုးစီးပွားကို မြန်မြန်ရရှိဖို့ စိုင်းပြင်းရင်း ၊ စပ်တူ ၊ အကျိုးတူ ပေါင်းစီးမယ့်သူဘက်က အဆင် မပြေမှု တစ်စုံတစ်ရာကြောင့် အခက်အနဲငယ် ရှိလာရတတ်ပါတယ်။ ဒီနှစ်မှာ ဒီနာမည်ရှင်များ အဖို့ လူသူ လေးစားခံရမှု ပိုမိုရရှိလာပါမယ်။\n(၃) အမည်အဖျားစာလုံး (ယ၊ရ၊လ၊၀) ဖြင့်မှည့်ခေါ်ထားသော ကြာသာပတေးသားသမီးများ\nအထက်ပါ အမည်အဖျားစာလုံးပိုင်ရှင်တွေ ကတော့ … ယခုကောဇာခုနှစ် ၁၃၇၃ခုနှစ် ထဲမှာ ပညာရှင်များ ၊ ဆရာမိဘ အကြီးအကဲများ ထဲမှ အချို့နဲ့ အတိုက်အခံ ပြသနာ များ ဖြစ်ပွားကြုံတွေ့ကြရတတ်ပါတယ်။ မိမိရဲ့ ဦးတည်လုပ်ဆောင်မှုကြောင့် ..မိမိကိုယ်မိမိ ထိခိုက်စေမှု ရှိတတ်သော အချိန်ပါပဲ။ အထူးသဖြင့် မိမိရဲ့ အနေအထိုင်၊ နေပုံထိုင်ပုံ ၊ အနေအထား နဲ့ နေထိုင်ရာဌာနကို အကြောင်းပြုပြီး ၊ အကြီးအကဲအချို့နဲ့ အတိုက်အခံသဖွယ် ဖြစ်လာရတတ်ပါတယ်။ အများစုကတော့ …. ကိုယ့်ကိုယ်ကို အရှက်ရစေမယ့် နေထိုင်မှုမျိုး ပြုမိသွားတတ်ပါတယ်။ ဂရုစိုက်ရှောင်ရှားနိုင်ဖို့ တင်ပြပေးလိုက်ရပါတယ်။ အဓိက ပြောလိုတာ တစ်ခုက …နေရာရွေးမမှားဖို့ ဂရုပြုကြပါ။\n(၄) အမည်အဖျားစာလုံး ( ပ၊ဖ၊ဗ၊ဘ၊မ) ဖြင့် မှည့်ခေါ်ထားသော ကြာသာပတေးသားသမီးများ\nအရည်အသွေး အတောက်ပဆုံး နှစ်မျိုးပါ။ စိတ်ကလည်း ပိုမိုပြီး မြန်လာပါမယ်။ လက်တွေ့ကျကျ အားလုံးကို ဖြေရှင်းမှု ပြုပြီး ထိုးဖောက်သွားမယ့် ကာလရောက်လာပါပြီ။ ခက်တာက တစ်ဖက်က ကိုယ်က ရှေ့ကို လှမ်းနေချိန်မှာ …နောက်မှာက တစ်ပိုင်းတစ်စ နဲ့ တို့လို့တန်းလန်း ကိစ္စလေးတွေ၊ မပြီးမပြတ်သေးဘဲ အရစ်ရှည်နေတဲ့ အကြောင်းအရာလေးတွေ ကလည်း ပေါ်လာနေတတ်ပါတယ်။ ရှေ့ကိုတိုးဖို့အတွက် နောက်က အကြောင်းအရာတွေကို တစ်ဖက်က ရှင်းလင်းနေရမယ့် ကာလမျိုး ဖြစ်လာပါမယ်။ ဘာပဲဖြစ်ဖြစ် သည်တစ်နှစ်ဟာ ကိုယ်ပိုင်စွမ်းရည် နဲ့ ရှေ့ကို ထိုးဖောက်လို့ အကောင်းဆုံး အချိန်ပါပဲ။\n(၅) အမည်အဖျားစာလုံး (အ၊ဥ) ဖြင့်မှည့်ခေါ်ထားသော ကြာသာပတေးသားသမီးများ\nကိုယ်မလုပ်ဘဲ .. သူတစ်ပါးအတွက်နဲ့ ကိုယ့်ကိုပါ အထက်အရာရှိ ၊ အကြီးအကဲများ က ငြင်ငြိုခံရတတ်သော ကာလ ဖြစ်ပါတယ်။ ဒီနှစ် မှာ သူတစ်ပါးကိစ္စတွေကို ၀င်ပြီး အာမခံပေးတာ၊ တာဝန်ယူ အသိမှတ်ပြုပေးတာ မျိုးလုပ်မိရင်တော့ …အကြီးအကဲ ငြင်ငြိုခံရခြင်း၊ အပူလောင်ခြင်း၊ အပူနာများ ပေါက်ခြင်း၊ အရှုပ်အထွေးထဲ ကိုယ်ပါ ကြားညှပ်ပါသွားခြင်းမျိုး ကြုံရဖို့ မြင်နေပါတယ်။ မလွှဲသာလို့ သူတစ်ပါးအတွက် လုပ်ပေးရတော့မယ် ဆိုရင်တော့ မောရသုတ်တော်ကို သာ နေ့ညမပြတ်ရွတ်ဖတ်ကြဖို့ အကြံပြုလိုက်ရပါတယ်။\nအခြားတစ်ဖက်မှာ တော့ သည်နာမည်ရှင် ကြာသာပတေးတို့အဖို့ .. အပြောင်းအလဲတွေ၊ မထင်မှတ်ထားတဲ့ အချိုးအကွေ့ အဖြစ်အပျက်လေးတွေ ဖြစ်ပွားကြုံတွေ့ရတတ်တဲ့ ကာလမျိုး ဖြစ်နေပါတယ်။ ခုတ်ရာတစ်ခြား ရှရာတစ်လွဲ ဆိုတဲ့ အနေအထားထဲမှာ မထင်မှတ်တဲ့ အပြောင်းအလဲ လေးတွေပါ ပါဝင်နေမယ့် အချိန်ပါ။ ဘာပဲဖြစ်ဖြစ် သည်တစ်နှစ်ဟာ အပြောင်းအလဲ တွေ ကို လက်ခံပြီး ၊ မထင်မှတ်ထားတဲ့ အခြေအနေတွေကို ..အကောင်းဘက်က ဖြစ်တည်လာအောင် ကြိုးစားကြရမယ့် ကာလပါပဲ။ ဖြစ်နိုင်သမျှ သည်နှစ်တစ်နှစ်လုံး သူ့အသက် သတ်ခြင်းကံကို မပြုမိအောင် အထူးကြိုးစားသင့်လှပါတယ်။ စိတ်ကောင်းနှလုံးကောင်းမွေး၊ ဘာသာရေး အားပြု၊ နေ့စဉ် မောရသုတ်တော်ကို နံနက်ည ရွတ်ဖတ်ပြီး မိမိကိုယ်မိမိ စောင့်ရှောက်ရင်း မမျှော်မှန်းထားသော ရှုထောင့်မျိုးမှ ကောင်းကျိုးရရှိနိုင်သော အချိန်လို့ပဲ ဆိုပါရစေ။\n(၆) အမည်အဖျားစာလုံး (သ၊ဟ) ဖြင့် မှည့်ခေါ်ထားသော ကြာသာပတေးသားသမီးများ\nအမည်အဖျားစာလုံး သ၊ဟ ပိုင်ရှင် ကြာသပတေးသားသမီးများအဖို့တော့ သည်တစ်နှစ်ထဲမှာ မေတ္တာရေးရာ ၊ အိမ်ထောင်မှုရေးရာ လိုအပ်ချက်ကလေးတွေ ဖြစ်တည်လာတတ်ပါတယ်။ မသာယာမှုလို့ မဆိုနိုင်ပေမယ့် …အချိုးမပြေမှုလေးတွေတော့ များများလာတတ်ပါတယ်။ အဲဒီ့လိုပဲ ထွေးထုတ်ပစ်လို့မရတဲ့ ..မျိုချထားရတဲ့ အဆင်မပြေမှု အချို့ကြောင့် ..ကသိကအောက် ဖြစ်ကြရတတ်ပါတယ်။ အခြားတစ်ဖက်မှာတော့ မိမိတို့ရဲ့ ရည်မှန်းချက် ဦးတည်ချက်များမှာ ရှေးယခက်ကထက် ပိုမိုအကောင်အထည်ပေါ်လာတတ် ပါပြီ။ မူလဇာတာ အနေအထားအရပါ အင်အားညီညွတ်ချိန် တိုက်ဆိုင်နေခဲ့မယ်ဆိုရင်တော့ သည်တစ်နှစ်ဟာ အနာဂတ် အကျိုးစီးပွားနဲ့ မိမိရဲ့စီမံကိန်းများ အကောင်အထည်ပေါ်မှု အများအပြား ရရှိမယ့် နှစ်မျိုးပါ။ ရာထူးတိုးဖို့ စိုင်းပြင်းနေသူအချို့လည်း သည်နှစ်ထဲမှာ တိုးခွင့်ကြုံပါမယ်။ အဖွဲ့အစည်း၊ ရှယ်ယာ၊ စပ်တူ အလုပ်လေးတွေ ကနေလည်း အကျိုးအမြတ် သီးပွင့်လာတတ်သော ကာလဖြစ်ပါကြောင်း။\n(၇) အမည်အဖျားစာလုံး(တ၊ထ၊ဓ၊ဒ၊န၊ဌ) ဖြင့်မှည့်ခေါ်ထားသော ကြာသာပတေးသားသမီးများ\nထိုးမည့်ဆင် နောက်ခြေတစ်လှမ်းဆုတ် ဆိုတဲ့ကာလပါပဲ။ ဘက်ဂီယာတစ်ချက်ထိုးအပြီးမှာပဲ နံပတ်ဝမ်း ပြန်တင်ပြီး ..အရှိန်နဲ့ လှိမ့်ထွက်ရမယ့် ကာလမျိုးပါ။ ဘ၀တက်လမ်းတွေအတွက် ရှေ့တိုးကြည့် ၊ နောက်ပြန် လှည့်ကြည့်၊ တစ်ခါပြန်ပြီး ထိုးစစ်ဆင် ..အဲသလိုမျိုး အခြေအနေတွေ ပေါ်ပေါက်လာတတ်ပါတယ်။ ဘာပဲဖြစ်ဖြစ် သည်တစ်နှစ်မှာ ကျယ်ကျယ်ပြန့်ပြန့် ပိုမိုလုပ်ဆောင်နိုင်ခွင့်ကြုံလာပါမယ်။ တစ်ခုတော့ရှိတယ်။ ကိုယ်ထူမှ ကိုယ်ထ မယ့် အချိန်ဆိုတာ သတိပြုပါ။ မဖြစ်သာလို့ အကူညီတောင်းရရင်လည်း အဲဒီ့အတွက် အခက်အခဲ ရှိနေပါမယ်။ အဓိက အကြံပြုလိုတာကတော့ …တစ်ကြိမ်နဲ့မရလို့ ဘာမှ ဇွဲမလျော့လိုက်ပါနဲ့။ နောက်တစ်ကြိမ် ထပ်မံသာ ကြိုးစားကြည့်လိုက်ပါ။ ဒီနှစ်မျိုးထဲမှာ ၀ါသနာဆိုတာကိုလည်း ခဏမေ့ ထားလိုက်ပါ။ စိတ်ပျော်ရွှင်မှုနောက်ကိုလည်း ကောက်ကောက်ပါအောင် မလိုက်မိပါစေနဲ့။ ဖြစ်ချင်တာနဲ့ ဖြစ်သင့်တာ နှစ်ခုမှာ ဖြစ်သင့်တာကို ဦးစားပေးရမယ့် ကာလရောက်နေပါပြီ။ အရေးကြီးတဲ့ အကြောင်း အရာတွေ မှန်သမျှ စနေနေ့မှာ လုပ်ဆောင်ပါ။\nကြာသာပတေးသားသမီးများ အားလုံးအတွက် အနှစ်ချုပ်အကြံပြုချက်\nကောဇာမြန်မာခုနှစ် ၁၃၇၃ခုနှစ် ဟာ .. ကြာသာပတေးသားသမီးများ အားလုံးရဲ့လက်ထဲကို စွမ်းအင်တွေ ထည့်ပေးလိုက်တဲ့ နှစ်ပါပဲ။ ကိုယ့်ကိုယ်ကိုသာ သတိပြုမိဖို့ လိုပါတယ်။ လက်တွေ့ကျကျ ဆောင်ရွက် အကောင်အထည်ဖော် ဆောင်နိုင်စွမ်းတွေ ပြည့်ဝလာတဲ့ သည်အချိန်မျိုးမှာ …ရှေ့ကို ထိုးဖောက်နိုင် သလောက် ထိုးဖောက်သွား ကြရပါမယ်။ တစ်ဖက်က ရှိလာမှာက .. တစ်ပိုင်းတစ်စ နဲ့ မပြတ်သေးတဲ့ ကဏ္ဍတွေကလည်း နောက်ကို ပြန်ဆွဲနေသလို ဖြစ်နေမယ့် အချိန်ပါ။ ဒီကဏ္ဍတွေကိုလည်း အဆင်ပြေအောင် တစ်ဖက်က ထိမ်းညှိလုပ်ဆောင်ပေးရင်း …ရှေု့ကိုလည်း တိုးသည်ထက် တိုးမြှင့်ရင်း ခရီးနှင်ကြရမယ့် ကာလဖြစ်ပါတယ်။\n၇ နှစ်မှာသာ တစ်ခါ ရတတ်တာကတော့ ခင်ဗျားတို့ လက်ထဲကို ရောက်လာတဲ့ စွမ်းအင်ပဲ ဖြစ်ပါတယ်။ နောက်တစ်ခါ ပြန်ရဖို့ အတွက် ခုနှစ်နှစ်ကြာအောင် ပြန်စောင့်ရပါမယ်။ သည်လိုပြောလို့ ….စွတ်ပြီးလည်း မရမ်းလိုက်ကြပါနဲ့။ အဓိက ပြောလိုတာက …တွက်ကိန်းချပါ။ လက်တွေ့လုပ်ပါ။ သင့်မသင့် ခွဲခြားဆင်ခြင်ဖို့ကတော့ မိမိတို့ဘာသာ ဆင်ခြင်ပါ။\nမူလဇာတာအရ .. .. အင်မတန်အားနဲနေတဲ့ ကြာသာပတေးသားသမီးတွေမှာတောင် သည်စွမ်းအင်က အကျိုးပြုပေးမယ့် ကာလပါ။ တစ်ခုပဲ…… အယူအဆမှားယွင်းပြီး၊ သည်စွမ်းအင်ကို အမှားဘက်မှာ မသုံးမိစေဖို့ မှာပါရစေ။ သုံးလိုက်လို့ကတော့… အရက်သမားကို ဓါးပေးလိုက်သလိုပါပဲ။ ရမ်းချင်ရာရမ်း …ကြမ်းချင်ရာကြမ်း ဖြစ်သွားနိုင်ပါတယ်။\nဒီကောဇာနှစ်ထဲမှာ ကြာသာပတေးသားသမီးများ အားလုံး သတိပြုဖို့က ..နေရာဌာန ဆိုင်ရာ ကဏ္ဍများပဲ ဖြစ်ပါတယ်။ နေရာအရွေးမှားတာ၊ နေရာမှားတာ၊ အနေအထိုင်မှားတာ။ အထားအသို ပိုစေရှင် မှားယွင်း တာတွေ အများဆုံးကြုံရမယ့် အချိန် ဖြစ်နေပါတယ်။ အဲဒီ့လိုပါပဲ အထောက်အကူ၊ အားကိုးအားထားစရာ ခေါင်းပါးပြတ်လတ် ရှားပါးနေရတတ်တဲ့ ကာလဖြစ်ပါတယ်။ မတော်တဆ လဲသွားရင်တောင် ကိုယ့်ကို ထူမယ့်သူ မမျှော်ပါနဲ့။ ကိုယ့်ဘာသာ ရုန်းသာ ထလိုက်ပါ။ အဲဒါက မြန်မြန်ခရီးရောက်ပါတယ်။ အိုခေ…၊ သည့်ထက်လည်း ရေးပေးချင်ပါသေးတယ်။ ဟောမယ်ဆိုလည်း ဟောစရာတွေ ကုန်မယ်တောင်မထင်ပါဘူး။\nသို့ပေမင့် …. မျက်လုံးတွေက ကိုဖုန်းတဲ့ ..ရွှေဘုံသာလမ်းကို ပြေး၊ မျက်မှန်လေး ပြန်လုပ်ချေဦးလို့ တောင်းဆိုလာပါတယ်။ ဒါနဲ့ ဆရာရန်းဂန်းဆီ မျက်မှန်လုပ်ချင်တာ ဘယ်ဆိုင်ကောင်းမလဲ ၊ ဈေးသက်သာ မလဲ အကြံဥာဏ်လေးတောင်းကြည့် တော့ …စမ်းတာက တစ်ဆိုင် ၊ မျက်မှန်လုပ်တာက တစ်ဆိုင် အဲသလိုမှ အဆင်ပြေမယ်။ နို့မို့ဆို …ဆိုင်ကြီးတွေက ဆရာဝန်ခတွေကော ၊ဘာတွေကော နင်းကန် တောင်းတယ်လို့ ဆိုပါတယ်။ ဒါကြောင့် ဆရာကိုရွှေရန်းဂန်းနဲ့ သူအားမယ့်တစ်နေ့နေ့ကို ချိန်းပြီးသကာလ … မျက်မှန်လေး ပြေးလုပ်ပြီးမှ ကျန်တဲ့ နေ့နံတွေ ဆက်ရိုက်ပေးနိုင်ပါတော့မယ် ခင်ဗျား။ ထို့ကြောင့်…နောက်ထပ် နေ့နံများအတွက် ဟောစာတမ်းများ မတင်မရေး ဖြစ်သေးပါက …ကျွန်တော် မောင်ဖုန်း ၏ အပြစ်မဟုတ်။ မအားလပ်သေးသော ဆရာရန်းဂန်းသာ ဖြစ်ပါကြောင်း……။ တိန် ။ (အရသာရှိပ သူများကို လွှဲချလိုက်ရတာ) ။